Príloha č. 10 – Úprava cestovného v osobnej železničnej doprave

**I./** Úprava cestovného sa týka nasledovných skupín cestujúcich:

- detí do dovŕšenia 15 rokov veku

- žiakov a študentov denného štúdia do dovŕšenia 26 rokov veku

- osôb, ktoré dovŕšili vek 62 rokov a poberateľov dôchodkov

**II./** Zavedenie a uplatňovanie úpravy cestovného bude realizované za nasledovných podmienok:

1. **Všeobecné ustanovenia:**
2. tieto Podmienky úpravy bezplatného cestovného v železničnej osobnej doprave (ďalej len „**Podmienky**“) sa vzťahujú na prepravu osôb v 2. vozňovej triede pre prevádzku vlakov realizovanú v súlade s platnou zmluvou o dopravných službách vo verejnom záujme, a to na území Slovenskej republiky podľa písmena b) tohto článku,
3. bezplatná preprava v zmysle týchto Podmienok je realizovaná ako preprava po posledný tarifný bod na území Slovenskej republiky, v ktorom vlak pravidelne zastavuje podľa cestovného poriadku (bezplatná preprava nezahŕňa prepravu od posledného tarifného bodu na území Slovenskej republiky po pohraničný priechodový bod),
4. cestovné lístky na bezplatnú prepravu Dopravca vydáva na meno konkrétneho zákazníka podľa ďalších podmienok stanovených v Prepravnom poriadku Dopravcu odsúhlasených Objednávateľom,
5. cestovné lístky na jednotlivé cesty sú podľa rozhodnutia Dopravcu viazané na konkrétne vlaky určené číslom, resp. názvom. Podmienka viazanosti na konkrétny vlak sa nevzťahuje na časové cestovné lístky na dennú dochádzku žiakov a študentov,
6. bezplatná preprava nie je realizovaná a tieto Podmienky sa nevzťahujú na prevádzku vlakov, ktorá nie je realizovaná na základe platnej Zmluvy o dopravných službách vo verejnom záujme,
7. Dopravca je oprávnený obmedziť poskytovanie bezplatnej prepravy len na určité vozne v rámci vlaku alebo inak obmedziť poskytovanie bezplatnej prepravy za účelom zachovania bezpečnosti a komfortu zákazníkov pri cestovaní alebo z dôvodu predchádzania zneužívaniu bezplatnej prepravy. Obmedzenie bezplatnej prepravy podľa tohto bodu bude opísané v Prepravnom poriadku Dopravcu.
8. **Osobitné podmienky bezplatnej prepravy:**
9. **Bezplatná preprava detí do dovŕšenia 15 rokov veku**

* **deti vo veku do 6 rokov** sú prepravované **bez cestovného lístka na bezplatnú prepravu** a bez potreby preukazu na preukázanie veku dieťaťa, pričom dospelý cestujúci (sprevádzajúci dieťa) môže bezplatne prepravovať deti vo veku do 6 rokov bez obmedzenia ich počtu na jedného dospelého,
* **deti vo veku od 6 do 15 rokov** sú prepravované na základe predloženia **cestovného lístka na bezplatnú prepravu,** a tobez ohľadu na štátnu príslušnosť a miesto trvalého bydliska, pričom na vyzdvihnutie cestovného lístka na bezplatnú prepravu na jednotlivé cesty ich oprávňuje Dopravcom bezplatne vydaný preukaz

1. **Bezplatná preprava žiakov a študentov do dovŕšenia 26 rokov veku**

* za žiaka/študenta sú považovaní žiaci/študenti denného štúdia s občianstvom SR, členského štátu EÚ, alebo s trvalým pobytom v členskom štáte EÚ,
* žiaci a študenti do dovŕšenia 26 rokov veku, max. do ukončenia VŠ štúdia 2. stupňa, sú prepravovaní na cestovný lístok na bezplatnú prepravu, na vyzdvihnutie ktorého ich oprávňuje žiacky/študentský preukaz vydaný školou v SR vo forme čipovej karty; ak škola nie je emitentom žiackeho/študentského preukazu vo forme čipovej karty, na základe Dopravcom bezplatne vydaného preukazu,
* v prípade žiakov/študentov študujúcich v zahraničí, na vyzdvihnutie cestovného lístka na bezplatnú prepravu Dopravca akceptuje doklad vydaný školou preukazujúci štúdium v zahraničí, úradne preložený do slovenčiny (doklad vystavený v českom jazyku nie je potrebné prekladať), na základe ktorého Dopravca bezplatne vydá preukaz,
* žiacky/študentský preukaz oprávňuje žiakov a študentov do dovŕšenia 26 rokov veku na vyzdvihnutie:
* cestovných lístkov na bezplatnú prepravu na jednotlivé cesty – na akýkoľvek účel a na akejkoľvek trati (cesty do/zo školy, ako aj súkromné cesty)
* časových cestovných lístkov na bezplatnú prepravu – na dennú dochádzku do/z miesta sídla školy z/do miesta bydliska. Povolené trate (maximálne dve) budú uvedené v žiackom preukaze. Deti materských škôl vo veku od 6 rokov, žiaci základných škôl a žiaci 1. – 4. ročníka osemročných gymnázií sa prepravujú iba na základe preukazu vydaného Dopravcom, ktorý má ročnú platnosť, bez potreby vyzdvihnutia si ďalšieho žiackeho časového cestovného lístka (preukaz im bude uznaný na cestovanie). Žiaci stredných škôl a študenti vysokých škôl si vyzdvihnú mesačné cestovné lístky s platnosťou aj počas dní pracovného pokoja, štátnych sviatkov a školských prázdnin.

1. **Bezplatná preprava poberateľov dôchodkov do dovŕšenia 62 rokov veku**

**každý poberateľ dôchodku** podľa zákona č. 461/2003 Z. z. o sociálnom poistení v znení neskorších predpisov vo veku do dovŕšenia 62 rokov veku, osoba do dovŕšenia 62 rokov veku, ktorej bol obdobný nárok na vyplácanie takýchto dôchodkov priznaný verejnou inštitúciou členského štátu EÚ, ktorá je občanom Slovenskej republiky, alebo osobou so štátnym občianstvom členského štátu Európskej únie alebo s trvalým pobytom v členskom štáte Európskej únie a osoba, ktorá je poberateľom vdovského výsluhového dôchodku, vdoveckého výsluhového dôchodku, sirotského výsluhového dôchodku a invalidného výsluhového dôchodku podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov je prepravovanána **základe cestovného lístka na bezplatnú prepravu vydaného po predložení** Dopravcom bezplatne vydaného preukazu. Preukaz sa vydáva na základe predloženia občianskeho preukazu, príp. pasu a na základe dokladu, nie staršieho ako 30 dní, preukazujúceho skutočnosť, že žiadateľ je poberateľom dôchodku, resp. že mu bol obdobný nárok priznaný verejnou inštitúciou členského štátu EÚ**.** Predložený doklad musí byť úradne preložený do slovenčiny (doklad vystavený v českom jazyku nie je potrebné predkladať).

* **Bezplatná preprava občanov od dovŕšenia 62 rokov veku**
* **každá** osoba, ktorá dovŕšila vek 62 rokov, je prepravovanána **základe cestovného lístka na bezplatnú prepravu vydaného po predložení** Dopravcom bezplatne vydaného preukazu. Preukaz sa vydáva na základe predloženia občianskeho preukazu, príp. pasu, bez ohľadu na štátnu príslušnosť a miesto trvalého bydliska

**III./** Úprava cestovného pre cestujúcich v železničnej osobnej doprave dochádzajúcich do zamestnania s využitím časových predplatných cestovných lístkov:

* zľava sa týka prepravy osôb v 2. vozňovej triede pre prevádzku vlakov realizovaných v rámci zmlúv o dopravných službách vo verejnom záujme na území SR,
* zľava pri traťových predplatných cestovných lístkoch mesačných/týždenných, jednosmerných a obojsmerných sa stanovuje na úroveň 50 % z obyčajného cestovného,
* traťové predplatné cestovné lístky je možné vydať až po pohraničný priechodový bod,
* traťové predplatné cestovné lístky na zľavnenú prepravu budú vydávané na konkrétneho zákazníka,
* traťové predplatné cestovné lístky nebudú viazané na konkrétny vlak,
* traťové predplatné cestovné lístky platia len na traťovom úseku uvedenom na cestovnom lístku,
* traťové predplatné cestovné lístky sa vydávajú na vzdialenosť maximálne 210 km.